Bernard Madoff

Bernard L. MADOFF (naskiĝis la  en Novjorko en juda familio, mortis la ) estis usona negocisto kaj fondinto-prezidanto de unu el la ĉefaj investaj entreprenoj de Wall Street: Bernard L. Madoff Investment Securities LLC. La 11-an de decembro 2008, Madoff estis arestita kaj ekzamenita fare de la FBI pro realigo de fraŭda financa muntaĵo (Ponzi-ĉeno, speco de friponaĵo per piramida vendado), kiu eble rezultigis perdon de 50 miliardoj da usonaj dolaroj. Se tiu suma malprofito estos konfirmita, estos la plej granda financa perdo estigita de fraŭdoj aŭ mistaksoj de financaj laboristoj, en la ĝisnuna historio.

 Biografio 
Aŭtodidakta entreprenisto (li rezignis siajn jurajn studojn), en 1960 Madoff kreis, je sia 22-a jaraĝo, propran investo-entreprenon per 5000 USD.

Bernard L. Madoff Investment Securities LLC iĝis unu el la ĉefaj investo-entreprenoj en Wall Street. Madoff estis tre aktiva en la National Association of Securities Dealers (NASD), borsa organizaĵo de mem-regulado. Lia entrepreno estis unu el la kvin entreprenoj plej aktivaj en la disvolviĝo de la Nasdaq kaj Madoff portempe estis prezidanto de la konsilio de la direktoroj. En la jaroj 1990-1991, li estis la Nasdaq-prezidanto.

La 11-an de decembro 2008, li estis arestita de la FBI kaj ekzamenita pro fraŭdo. Povas esti, ke li uzis sian famon por krei spekuladan investan fonduson administratan de paralela entrepreno, kiun li estis kreinta. Tiu fonduso administris investaĵojn nur por 11 ĝis 25 klientoj, laŭ la Securities and Exchange Commission. En tiuj investintoj troveblas pluraj eksterlandaj bankoj, kiaj Natixis kaj Société générale (ambaŭ francaj), kaj ankaŭ Banco Santander (Hispanio) kaj HSBC.

Povas esti, ke la fonduso amasigis grandegajn perdojn kaj Madoff, per sistemo de piramida vendo Ponzi-ĉeno pagis la interezojn de la unuaj investintoj per la mono investita de la lastaj investintoj. Sekve de la financa krizo de aŭtuno 2008, iuj klientoj deziris repreni siajn investaĵojn kaj tio disfaligis la sistemon.

Bernard Madoff estis liberigita kontraŭ garanti-mono de 10 milionoj da usonaj dolaroj kaj riskis 20 jarojn da mallibero kaj monpunon de 5 milionoj da usonaj dolaroj.

En junio 2009, Bernard Madoff estis kondamnita al 150 jaroj en malliberejo. Li mortis en malliberejo la .

 Investintoj tuŝitaj pro la fraŭdo 
Laŭ la gazeto The Wall Street Journal, la investintoj kun plej grandaj perdoj estus :

 Fairfield Greenwich Advisors, $7,50 miliardoj
 Tremont Capital Management, $3,30 miliardoj
 Banco Santander, $2,87 miliardoj
 Bank Medici, $2,10 miliardoj
 Ascot Partners, $1,80 miliardo
 Access International Advisors, $1,40 miliardo
 Fortis, $1,35 miliardo
 Union Bancaire Privée, $1,00 miliardo
 HSBC, $1,00 miliardo

La aliaj perdoj varias inter 100 milionoj kaj 1 miliardo da usonaj dolaroj, kaj rilatas al Natixis SA, Carl J. Shapiro, Royal Bank of Scotland Group PLC, BNP Paribas, BBVA, Man Group PLC, Reichmuth & Co., Nomura Holdings, Maxam Capital Management, EIM SA kaj AXA SA. Estus ankaŭ 23 perdoj inter 1 kaj 100 milionoj da dolaroj.

 Referencoj 

 Eksteraj ligiloj 
 Retejo de la entrepreno Bernard L. Madoff Investment Securities (enhavo anstataŭigita per la anonco pri la enketo, post arestado de Bernard Madoff)
 "Madoff, sub la nazoj de la financaj reguligistoj", en Le Monde Diplomatique

Kategorio:Usonaj entreprenistoj
Kategorio:Fraŭdistoj
Kategorio:Usonaj malliberuloj
Kategorio:Usonaj judoj
Kategorio:Usonaj filantropoj